CELEX: 52017PC0426
Language: et
Date: 2017-08-11
Title: Ettepanek: NÕUKOGU RAKENDUSOTSUS, mille kohaselt lubatakse Rumeenial kohaldada erimeedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287

EUROOPA KOMISJON
            Brüssel,11.8.2017
            COM(2017) 426 final
            2017/0192(NLE)
            Ettepanek:
            NÕUKOGU RAKENDUSOTSUS,
            mille kohaselt lubatakse Rumeenial kohaldada erimeedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287
            
               
         
         
            
               SELETUSKIRI
            
            
               Vastavalt 28. novembri 2006. aasta direktiivi 2006/112/EÜ (mis käsitleb ühist käibemaksusüsteemi
                  1
               ) (edaspidi „käibemaksudirektiiv“) artikli 395 lõikele 1 võib nõukogu ühehäälselt komisjoni ettepaneku põhjal anda igale liikmesriigile loa võtta erimeetmeid kõnealuse direktiivi sätetest erandite tegemiseks, et lihtsustada käibemaksu kogumist või hoida ära teatavat liiki maksudest kõrvalehoidmist või maksustamise vältimist.
            
            
               Kirjas, mille komisjon registreeris 26. aprillil 2017, taotles Rumeenia käibemaksudirektiivi artiklist 287 tehtud erandi pikendamist, et jätkata käibemaksuvabastuse kohaldamist selliste maksukohustuslaste suhtes, kelle aastakäive ei ületa teatavat piirmäära. Samaaegselt taotles Rumeenia maksuvabastuse piirmäära suurendamist 65 000 eurolt kuni 88 500 euroni riigi omavaluutas.
            
            
               Käibemaksudirektiivi artikli 395 lõike 2 kohaselt teatas komisjon Rumeenia taotlusest teistele liikmesriikidele 9. juuni 2017. aasta kirjaga. Komisjon teatas 12. juuni 2017. aasta kirjaga Rumeeniale, et tal on taotluse hindamiseks kogu vajalik teave.
            
            
               1.ETTEPANEKU TAUST
            
            
               •Ettepaneku põhjused ja eesmärgid
            
            
               Käibemaksudirektiivi XII jaotise 1. peatükiga on liikmesriikidel lubatud kohaldada väikeettevõtjate suhtes erikorda, sealhulgas kohaldada käibemaksuvabastust selliste maksukohustuslaste suhtes, kelle aastakäive ei ületa teatavat summat. Kõnealune maksuvabastus tähendab, et maksukohustuslane ei pea oma tarnete eest käibemaksu maksma ning järelikult ei saa ta käibemaksu tootmissisenditelt maha arvata.
            
            
               Vastavalt käibemaksudirektiivi artikli 287 lõikele 18 võib Rumeenia kohaldada käibemaksuvabastust selliste maksukohustuslaste suhtes, kelle aastakäive riigi omavaluutas ühinemiskuupäeval kehtinud vahetuskursi kohaselt arvutatult ei ületa 35 000 eurot. Nõukogu rakendusotsusega 2012/181/EL
                  2
                anti Rumeeniale luba rakendada kõrgemat piirmäära ja seeläbi kohaldada käibemaksuvabastust maksukohustuslaste suhtes, kelle aastakäive ei ületa 65 000 eurot. Kõnealuse meetme kohaldamisaega pikendati nõukogu rakendusotsusega 2014/931/EL,
                  3
                mis kaotab kehtivuse 31. detsembril 2017. Rumeenia taotles kõnealuse meetme pikendamist piiratud aja jooksul ning samaaegselt maksuvabastuse piirmäära suurendamist 88 500 euroni.
            
            
               Piirmäära tõstmisega vähenevad eeldatavalt mitmete pärsitud majandustegevusega väikeettevõtjate maksukohustuse täitmise kulud, sest nad vabanevad mitmetest maksukohustusest, nagu käibemaksudeklaratsioonide esitamine või käibemaksuarvestuse pidamine. See aitab ühtlasi kõnealuste väikeettevõtjate majandustegevust ergutada. Samuti eeldatakse, et piirmäära tõstmisega vähendatakse maksuhaldurite koormust, kuna välja jäetakse vajadus jälgida väiksemahuliste sissetulekute kogumist suuremalt hulgalt väikeettevõtjatelt.
            
            
               Rumeenia teatel ei ole piirmäära tõstmisel olulist mõju riigi tuludele. Riigi eelarvetulu väheneb piirmäära tõstmise tulemusel hinnanguliselt ligikaudu 0,60 % käibemaksu kogutulust.
            
            
               Maksukohustuslased, kelle maksustatav käive ei ületa piirmäära, võivad ennast sellegipoolest käibemaksukohustuslasena registreerida.
            
            
               •Kooskõla poliitikavaldkonnas praegu kehtivate õigusnormidega
            
            
               Sarnaseid erandeid on eelnevalt tehtud ka teistele liikmesriikidele. Belgial
                  4
                lubati kohaldada käibemaksuvabastust 25 000 euro ulatuses, Luksemburgil
                  5
                30 000 euro ulatuses, Poolal
                  6
                ja Eestil
                  7
                40 000 euro ulatuses, Leedul
                  8
                45 000 euro ulatuses, Lätil
                  9
                ja Sloveenial
                  10
                50 000 euro ulatuses ja Itaalial
                  11
                65 000 euro ulatuses.
            
            
               Käibemaksudirektiivi kohaldamisega seotud erandite kehtivus peaks alati olema ajaliselt piiratud, et oleks võimalik hinnata nende mõju. Lisaks vaadatakse praegu läbi käibemaksudirektiivi artiklite 281–294 sätteid väikeettevõtjate suhtes kohaldatava erikorra kohta. Vastavalt käibemaksu tegevuskavale
                  12
                ja komisjoni 2017. aasta tööprogrammile
                  13
                on kavas esitada 2017. aasta lõpuks komisjoni ettepanek põhjaliku lihtsustamispaketi kohta.
            
            
               Seetõttu tehakse ettepanek lubada Rumeenial tõsta riigi omavaluutas 88 500 eurole vastavat piirmäära alates 1. jaanuarist 2018 kuni 31. detsembrini 2020 või kuni jõustub direktiiv, millega muudetakse käibemaksudirektiivi sätteid väikeettevõtjate suhtes kohaldatava erikorra kohta.
            
            
               •Kooskõla muude liidu tegevuspõhimõtetega
            
            
               Kuigi kõnealune piirmäär on võrreldes teistes liikmesriikides lubatud piirmääraga võrdlemisi kõrge, on meede kooskõlas Euroopa Liidu väikeettevõtjatega seotud eesmärkidega, mis on esitatud komisjoni teatises „Kõigepealt mõtle väikestele“ – Euroopa algatus „Small Business Act“,
                  14
                milles kutsutakse liikmesriike üles võtma õigusaktide väljatöötamisel arvesse VKEde eripära ja selleks lihtsustama olemasolevat regulatiivset keskkonda.
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               •Õiguslik alus
            
         
         
            
               Käibemaksudirektiivi artikkel 395.
            
            
               •Subsidiaarsus (ainupädevusse mittekuuluva valdkonna puhul)
            
            
               
                  Pidades silmas ettepaneku aluseks olevat käibemaksudirektiivi sätet, ei kohaldata subsidiaarsuse põhimõtet.
               
            
            
               •Proportsionaalsus
            
            
               
                  Otsus käsitleb liikmesriigile tema enda taotlusel antud luba ja sellega ei määrata mingeid kohustusi.
               
            
            
               Erandi piiratud ulatust arvestades on erimeede kooskõlas taotletava eesmärgiga, st maksustamiskorra lihtsustamine veelgi suurema hulga väikeste maksukohustuslaste ja maksuhalduri jaoks.
            
            
               •Vahendi valik
            
            
               Kavandatud õigusakt: nõukogu rakendusotsus.
            
            
               Nõukogu direktiivi 2006/112/EÜ artikli 395 kohaselt on erandi tegemine ühistest käibemaksueeskirjadest võimalik vaid komisjoni ettepaneku põhjal nõukogus ühehäälselt antud loa alusel. Nõukogu rakendusotsus on ainus sobiv õigusakt, sest selle saab adresseerida üksikule liikmesriigile.
            
            
               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED
            
            
               •Konsulteerimine sidusrühmadega
            
            
               Käesolev ettepanek põhineb Rumeenia esitatud taotlusel ja käsitleb ainult kõnealust liikmesriiki.
            
            
               •Eksperdiarvamuste kogumine ja kasutamine
            
            
               Välisekspertide arvamusi ei olnud vaja kasutada.
            
            
               •Mõjuhinnang
            
            
               
                  Ettepanek võtta vastu nõukogu rakendusotsus on tehtud selleks, et tõsta aastakäibe piirmäära, millest väiksema käibega maksukohustuslaste suhtes võib kohaldada käibemaksuvabastust. Rakendusotsusega pikendatakse lihtsustamismeedet, millega vabastatakse mitmest käibemaksukohustusest ettevõtjad, kelle tegevuse aastakäibe ekvivalent riigi omavaluutas ei ületa 88 500 eurot.
               
               
                  Isikud, kelle maksustatav käive ei ületa piirmäära, ei pea end registreerima käibemaksukohustuslasena ning seega nende halduskoormus meetme tulemusena väheneb, kuna nad ei pea pidama käibemaksuarvestust ega esitama käibedeklaratsiooni. Seega nende halduskoormus meetme tulemusena väheneb. Töökoormus väheneb ka maksuhalduritel, kes ei pea jälgima väiksemahuliste sissetulekute kogumist suurelt hulgalt väikeettevõtjatelt.
               
            
            
               Käibemaksutulu mõju Rumeenia eelarvetulu ülemmäärale on hinnanguliselt 0,60 % käibemaksu kogutulust.
            
            
               4.MÕJU EELARVELE
            
            
               Ettepanekul puudub mõju ELi eelarvele, sest Rumeenia arvutab välja nõukogu määruse (EMÜ, EURATOM) 1553/89 artikli 6 kohase hüvitise.
            
         
         
            
               2017/0192 (NLE)
            
            
               Ettepanek:
            
            
               NÕUKOGU RAKENDUSOTSUS,
            
            
               mille kohaselt lubatakse Rumeenial kohaldada erimeedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut,
            
            
               võttes arvesse nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi,
                  15
                eriti selle artikli 395 lõiget 1,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Vastavalt direktiivi 2006/112/EÜ artikli 287 punktile 18 võib Rumeenia kohaldada käibemaksuvabastust selliste maksukohustuslaste suhtes, kelle aastakäive riigi omavaluutas ühinemiskuupäeval kehtinud vahetuskursi kohaselt arvutatult ei ületa 35 000 eurot.
            
            
               (2)Nõukogu rakendusotsusega 2012/181/EL
                  16
                anti Rumeeniale luba rakendada kõrgemad piirmäärad ja kohaldada käibemaksuvabastust maksukohustuslaste suhtes, kelle aastakäive ei ületa 65 000 eurot. Kõnealuse meetme kohaldamisaega pikendati nõukogu rakendusotsusega 2014/931/EL,
                  17
                mis kaotab kehtivuse 31. detsembril 2017.
            
            
               (3)Komisjonis 26. aprillil 2017 registreeritud kirjaga taotles Rumeenia luba jätkata erandi saamisega direktiivi 2006/112/EÜ artikli 287 lõikest 18 ning samaaegselt maksuvabastuse piirmäära suurendamist 88 500 euroni riigi omavaluutas.
            
            
               (4)Väikeettevõtjate erikorra kohane kõrgem piirmäär on lihtsustamismeede, kuna sellega võib oluliselt vähendada väikeettevõtjate käibemaksukohustusi.
            
            
               (5)Direktiivi 2006/112/EÜ artikli 395 lõike 2 kohaselt teatas komisjon 9. juuni 2017. aasta kirjas teistele liikmesriikidele Rumeenia taotlusest. Komisjon teatas 12. juuni 2017. aasta kirjaga Rumeeniale, et tal on taotluse hindamiseks kogu vajalik teave.
            
            
               (6)Rumeenia eeldab, et kõnealuse meetme abil on võimalik väikeettevõtjate maksukohustuse täitmise kulusid vähendada. Samuti peaks see vähendatama maksuhaldurite koormust, kuna välja jäetakse vajadus jälgida väiksemahuliste sissetulekute kogumist suuremalt hulgalt väikeettevõtjatelt.
            
            
               (7)Arvestades, et kõnealuse erandmeetmega vähendatakse väikeettevõtjate käibemaksukohustusi, tuleks Rumeenial lubada kohaldada meedet piiratud ajavahemiku jooksul. Maksukohustuslastel peaks endiselt olema võimalik valida tavapärane käibemaksukord.
            
            
               (8)Kuna praegu vaadatakse läbi direktiivi 2006/112/EÜ artiklite 281–294 sätteid väikeettevõtjate suhtes kohaldatava erikorra kohta, on võimalik, et direktiiv, millega muudetakse direktiivi 2006/112/EÜ kõnealuseid sätteid, jõustub enne erandi kehtivusaja lõppu.
            
            
               (9)Rumeenia esitatud teabe kohaselt ei avalda kõrgem piirmäär olulist mõju lõplikus tarbimisetapis kogutava maksutulu summale.
            
            
               (10)Erandil ei ole mõju käibemaksust saadavatele ELi omavahenditele, sest Rumeenia arvutab välja nõukogu määruse (EMÜ, EURATOM) nr 1553/89
                  18
                artikli 6 kohase hüvitise.
            
            
               ON VASTU VÕTNUD KÄESOLEVA OTSUSE:
            
         
         
            
               Artikkel 1
            
            
               Erandina direktiivi 2006/112/EÜ artikli 287 lõikest 18 võib Rumeenia kohaldada käibemaksuvabastust maksukohustuslaste suhtes, kelle aastakäive riigi omavääringus ühinemiskuupäeval kehtinud vahetuskursi kohaselt arvutatult ei ületa 88 500 eurot.
            
            
               Artikkel 2
            
            
               Otsust kohaldatakse alates 1. jaanuarist 2018 kuni 31. detsembrini 2020 või kuupäevani, mil jõustub direktiiv, millega muudetakse direktiivi 2006/112/EÜ artiklite 281–294 sätteid, olenevalt sellest, kumb kuupäev on varasem.
            
            
               Artikkel 3
            
            
               Käesolev otsus on adresseeritud Rumeeniale.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  ELT L 347, 11.12.2006, lk 1.
               
               
                  
                     (2)
                  ELT L 92, 30.3.2012, lk 26.
               
               
                  
                     (3)
                  ELT L 365, 19.12.2014, lk 145.
               
               
                  
                     (4)
                  Nõukogu 10. detsembri 2015. aasta rakendusotsus (EL) 2015/2348, millega muudetakse rakendusotsust 2013/53/EL, mille kohaselt lubatakse Belgia Kuningriigil kehtestada erimeede, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 285 (ELT L 330, 16.12.2015, lk 51).
               
               
                  
                     (5)
                  Nõukogu 21. veebruari 2017. aasta rakendusotsus (EL) 2017/319, millega muudetakse rakendusotsust 2013/677/EL, mille kohaselt lubatakse Luksemburgil kehtestada erimeede, millega tehakse erand ühist käibemaksusüsteemi käsitleva direktiivi 2006/112/EÜ artiklist 285 (ELT L 47, 24.2.2017, lk 7–8).
               
               
                  
                     (6)
                  Nõukogu 21. novembri 2016. aasta rakendusotsus 2016/2090/EL, millega muudetakse otsust 2009/790/EÜ, mille kohaselt lubatakse Poola Vabariigil kohaldada meedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287 (ELT L 324, 30.11.2016, lk 7).
               
               
                  
                     (7)
                  Nõukogu 21. märtsi 2017. aasta rakendusotsus (EL) 2017/563, millega Eesti Vabariigil lubatakse jätkuvalt kohaldada erimeedet, millega tehakse erand ühist käibemaksusüsteemi käsitleva direktiivi 2006/112/EÜ artiklist 287 (ELT L 80, 25.3.2017, lk 33).
               
               
                  
                     (8)
                  Nõukogu 7. novembri 2014. aasta rakendusotsus 2014/795/EL, millega pikendatakse rakendusotsuse 2011/335/EL (mille kohaselt lubatakse Leedu Vabariigil kohaldada meedet, millega antakse erand direktiivi 2006/112/EÜ (mis käsitleb ühist käibemaksusüsteemi) artiklist 287) kohaldamisaega (ELT L 330, 15.11.2014, lk 44).
               
               
                  
                     (9)
                  Nõukogu 7. novembri 2014. aasta rakendusotsus 2014/796/EL, mille kohaselt lubatakse Läti Vabariigil kohaldada meedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287 (ELT L 330, 15.11.2014, lk 46).
               
               
                  
                     (10)
                  Nõukogu 10. novembri 2015. aasta rakendusotsus (EL) 2015/2089, millega muudetakse rakendusotsust 2013/54/EL, mille kohaselt lubatakse Sloveenia Vabariigil kehtestada erimeede, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287 (ELT L 302,19.11.2015, lk 107).
               
               
                  
                     (11)
                  Nõukogu 8. novembri 2016. aasta rakendusotsus (EL) 2016/1988, millega muudetakse rakendusotsust 2013/678/EL, millega Itaalia Vabariigil lubatakse jätkuvalt kohaldada erimeedet, millega tehakse erand ühist käibemaksusüsteemi käsitleva direktiivi 2006/112/EÜ artiklist 285 (ELT L 306, 15.11.2016, lk 11).
               
               
                  
                     (12)
                  Komisjoni teatis Euroopa Parlamendile, nõukogule ning Euroopa Majandus- ja Sotsiaalkomiteele käibemaksu tegevuskava kohta: „Ühtse ELi käibemaksuala suunas – On aeg otsustada“, Brüssel, 7.4.2016, COM(2016)148 (final).
               
               
                  
                     (13)
                  Komisjoni 2017. aasta tööprogramm „Luues Euroopat, mis hoiab, kaitseb ja avardab võimalusi“, Strasbourg, 25.10.2016, COM(2016)710 (final).
               
               
                  
                     (14)
                  KOM(2008) 394, 25. juuni 2008.
               
               
                  
                     (15)
                  ELT L 347, 11.12.2006, lk 1.
               
               
                  
                     (16)
                  Nõukogu 26. märtsi 2012. aasta rakendusotsus 2012/181/EL, mille kohaselt lubatakse Rumeenial kehtestada erimeede, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287 (ELT L 92, 30.3.2012, lk 26).
               
               
                  
                     (17)
                  Nõukogu 16. detsembri 2014. aasta rakendusotsus 2014/931/EL, millega pikendatakse rakendusotsuse 2012/181/EL (mille kohaselt lubatakse Rumeenial kehtestada erimeede, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287) kohaldamisaega (ELT L 365, 19.12.2014, lk 145).
               
               
                  
                     (18)
                  Nõukogu 29. mai 1989. aasta määrus (EMÜ, Euratom) nr 1553/89 käibemaksust laekuvate omavahendite kogumise kindla ühtse korra kohta (EÜT L 155, 7.6.1989, lk 9).